stanford-oval/wikipedia huggingface dataset:
סינתיה לומיס
ביוגרפיה

לומיס היא אחת מארבעת ילדיהם של דורן לומיס ורעייתו אניד בנט (1928–2013), ילידת דנוור שגדלה בשאיין והייתה פעילה בשורות המפלגה הרפובליקנית. מיד אחרי שהשלימה את לימודיה התיכוניים נרשמה לומיס לאוניברסיטת ויומינג בלאראמי. בשנת 1976 קיבלה תואר ראשון במדעי החיים ותואר ראשון נוסף בביולוגיה ב-1978. בשנת 1985 השלימה לימודי תואר שני במשפטים ובהמשך התמחתה כעוזרת משפטית בבית המשפט העליון של מדינת ויומינג. בין השנים 1979–1983 הייתה חברת בית הנבחרים של ויומינג, הבית התחתון בבית המחוקקים המדינתי, ושוב בשנים 1985–1993. ב-1992 נבחרה לסנאט של ויומינג, וכהונתה תמה ב-1995.
ב-4 בנובמבר 2008 נבחרה אל בית הנבחרים של ארצות הברית לאחר שזכתה לתמיכת תנועות נגד הפלות וחוגים שמרניים בוויומינג. קודם לכן היא גברה בבחירות המקדימות שנערכו במפלגה הרפובליקנית על מארק גורדון, המכהן בהווה כמושל המדינה. מאז נבחרה שלוש פעמים נוספות לקונגרס האמריקאי — ב-2010, ב-2012 ובבחירות 2014. במהלך כהונתה בת שמונה השנים בבית הנבחרים הציגה בין את "חוק השבת יערות בריאים לקהילות בריאות", הצעת חוק שתנחה את מחלקת החקלאות של ארצות הברית להקים לפחות אזור הכנסות אחד בשמורת טבע של שירות היערות של ארצות הברית. בבחירות 2016 לא התמודדה לתקופת כהונה חמישית בבית הנבחרים.
לאחר פרישתה מהקונגרס ב-2016, החלו השערות בעיתונות האמריקאית כי בכוונתה להתמודד לתפקיד מושל ויומינג בבחירות 2018. עם זאת, בשלהי 2017, הודיעה לומיס כי אין בכוונתה להתמודד לתפקיד אך רמזה כי טרם פרשה באורח סופי מהחיים הציבוריים. לאחר התפטרותו של ראיין זינקי ממחלקת הפנים, נשקלה מועמדותה של לומיס למזכירת הפנים של ארצות הברית.
ב-11 ביולי 2019 הכריזה לומיס כי תתמודד לסנאט של ארצות הברית במקומו של מייק אנזי הפורש. יריבתה בבחירות הייתה מירב בן-דוד, מועמדת המפלגה הדמוקרטית. ב-4 בנובמבר, יום הבחירות, נבחרה לומיס לסנאט האמריקאי. ביום השבעתה עם התכנסות הקונגרס ה-117 של ארצות הברית הייתה לאישה הראשונה המייצגת את מדינת ויומינג בסנאט.
הערות שוליים

↑  מיד גרובר, Lummis, Cheney win GOP nominations in Wyoming primary, באתר AP‏, 19 באוגוסט 2020 (באנגלית)
1 2  קאלן דיס, Republican Cynthia Lummis wins Wyoming Senate election, באתר The Hill‏, 4 בנובמבר 2020 (באנגלית)
↑  אלי יוקלי, Cynthia Lummis Will Not Seek Fifth Term in House, באתר Roll Call‏, 12 בנובמבר 2015 (באנגלית)
↑  לורה הנקוק, Lummis not ruling out run for governor, באתר Star Tribune‏, 27 ביוני 2016 (באנגלית)
↑  ג'ניפר ג'ייקובס ובילי האוס, White House Considering Lummis for Interior Secretary, Sources Say, באתר בלומברג, 30 בינואר 2019 (באנגלית)
↑  אלכס רוג'רס, Former Rep. Cynthia Lummis running for US Senate seat in Wyoming, באתר CNN‏, 11 ביולי 2019 (באנגלית)
| --- | --- |
בקרת זהויות :  ISNI: 0000 0000 3409 6689  LCCN: n99282329  SNAC: w63n3zg9  US Congress: L000571  VIAF: 63344852   WorldCat (עם VIAF): 63344852
478

שנת 478 היא השנה ה-78 במאה ה-5. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 478 ניתן לה בדיעבד.
כל התאריכים שלהלן הם לפי הלוח היוליאני.
אירועים

סופה של שושלת ליו סונג בסין
מקדשי השינטו הראשונים נבנים ביפן.
נולדו

נרסס גנרל ביזנטי מת ב{573}
נפטרו

לופוס מטרויה בישוף וקדוש נוצרי
שן יוז'י גנרל סיני של שושלת ליו סונג
ראו גם

ילידי 478‎
נפטרים ב-478‎
ג'ייסון מומואה

| --- | --- |

ג'ייסון מומואה בכנס "קומיק-קון" בסן דייגו, יולי 2018
 לידה:  1 באוגוסט 1979 (בן 45) ארצות הברית הונולולו, הוואי, ארצות הברית
 שם לידה:  Joseph Jason Namakaeha Momoa 
 מדינה:  ארצות הברית 
 תקופת הפעילות:  מ-1999
 מקום לימודים:  Norwalk High School  Des Moines Area Community College 
 בן או בת זוג:  ליסה בונה (2017–2022)  סימון ג'ייד מקינון (1999–2005)  אדריה ארחונה (2024–?) 
 צאצאים:  לולה מומואה, נקואה-וולף מומואה 
 מספר צאצאים:  2 
 http://jasonmomoa.com
 פרופיל ב-IMDb
 חתימה:   
 
ג'וזף ג'ייסון נמאקהה מומואה (באנגלית: Joseph Jason Namakaeha Momoa; נולד ב-1 באוגוסט 1979) הוא שחקן ודוגמן אמריקאי שהתפרסם לראשונה בעקבות משחקו בסדרת המדע הבדיוני "סטארגייט אטלנטיס" בתפקיד רונון דקס.
ביוגרפיה

ג'ייסון מומואה נולד בהונולולו, הוואי שבארצות הברית, לקוני (צלמת) וג'וזף מומואה (צייר), ולאחר מכן עבר עם אימו לנורווק (איווה) (אנ'). דודיו - בריאן וראסטי קיולאנה - הם גולשי גלים מפורסמים.
בשנת 1998 חזר מומואה להוואי, והחל בקריירת דוגמנות. שנה לאחר מכן קיבל את התואר "דוגמן הוואי". בין השנים 1999 ו-2001. הופיע בסדרה משמר המפרץ: לילות הוואי בדמותו של ג'ייסון איואיין. הוא חזר לגלם תפקיד זה בסרט "משמר המפרץ: חתונה בהוואי".
הפריצה הגדולה שלו התרחשה בשנת 2005, כאשר החל לגלם את דמותו של רונון דקס (אנ') בסדרת המדע הבדיוני סטארגייט אטלנטיס בעונתה השנייה. הוא שיחק את התפקיד עד סיום הסדרה בעונתה החמישית ב-2009. שנתיים לאחר מכן שיחק בעונה הראשונה של הסדרה "משחקי הכס", המבוססת על ספרי "שיר של אש ושל קרח", את דמותו של חאל דרוגו הדות'ראקי.
ב-2011, גם שיחק בסרט "קונאן הברברי (אנ')", שהיה עיבוד מחודש (אך בעלילה שונה לגמרי) לסרט בעל אותו השם משנת 1982 בו שיחק ארנולד שוורצנגר. ב-2013 שיחק בסרט "כדור בראש" עם סילבסטר סטאלון. בשנת 2014 הופיע בסרט זאבים (אנ').
ביוני 2014 מומואה לוהק לגלם את גיבור העל אקוומן ביקום הקולנועי של DC. הוא תחילה גילם אותו בהופעת קמע בסרט באטמן נגד סופרמן: שחר הצדק ואחרי כן הוא גילם את הדמות בליגת הצדק (ובגרסה המורחבת לסרט). הוא כיכב בשנת 2018 בסרט הסולו אקוומן ובשנת 2022 ייצא לאקרנים סרט ההמשך אקוומן 2: הממלכה האבודה. הוא גם דובב את הדמות בסרט לגו 2: החלק השני.
בין 2016 ל-2018 גילם מומואה את דקלן הארפ בכל שלוש העונות של סדרת הטלוויזיה ההיסטורית הקנדית פרונטיר (Frontier) ושימש כמפיק בכיר. הסדרה מתארת את סחר הפרווה בצפון אמריקה בקנדה של המאה ה-17 ועוקבת אחר דקלן הארפ, פורע חוק אירי, שמתמודד עם הפרת המונופול של חברת מפרץ הדסון על סחר הפרווה בקנדה, שהפך לפורע חוק ועוסק בפעילויות בלתי חוקיות כדי להעשיר את עצמו.
בשנת 2023 גילם מומואה את דמותו של האנטגוניסט דנטה רייס בסרט "מהיר ועצבני 10".
ב-2024 שיחק במיינקרפאט.
בדצמבר 2024, הוכרז כי מומואה יגלם את דמותו של "לובו" בסרט "סופרגירל: אשת המחר". ההפקה צפויה להתחיל ב-13 בינואר 2025. מומואה משחק גם בפרויקטים נוספים של Warner Bros, כולל "מיינקראפט: הסרט" שצפוי לצאת ב-4 באפריל 2025, ו"Animal Friends" המשולב בלייב-אקשן ואנימציה. בנוסף, מומואה ישתתף בסרט "Fast X: Part 2", במיני-סדרה "Chief of War" של אפל TV פלוס ובסרט "The Wrecking Crew" של אולפני אמזון.
חיים אישיים

מומואה היה בזוגיות עם ליסה בונה (אימהּ של זואי קרביץ) ולהם שני ילדים.
הוא חובב מוזיקת הבי מטאל וציין כי הוא "בונה [את] הדמויות שלו משירי מטאל". הוא הזמין את חברי להקת Archspire להופעות קמע בפרק הראשון של סדרת הטלוויזיה "לראות" (See) והוא גם התאמן בטכניקת צרחות נכונה עם הסולן של Archspire, אולי פיטרס, לסצנה משמעותית בסדרה. ב-30 באוקטובר 2020 הופיע מומואה בשיר "Doom" של להקת הבלאק מטאל סקור.
ב-15 בנובמבר 2008, מומואה נחתך בפניו מכוס בירה שבורה במהלך ריב בבית הקפה בירדס, בית מרזח בהוליווד, קליפורניה. הוא קיבל כ-140 תפרים במהלך ניתוח שחזור והצלקת מעל לגבה השמאלית ניכרת בפניו מאז. על התוקף נגזרו חמש שנות מאסר בגין התקרית.
פילמוגרפיה

| שנה | שם | תפקיד | הערות |
| --- | --- | --- | --- |
| 1999–2001 | משמר המפרץ: לילות הוואי | ג'ייסון איואיין |  |
| 2003 | משמר המפרץ: חתונה בהוואי | ג'ייסון איואיין |  |
| 2004 | חופשתה של משפחת ג'ונסון | נבארו |  |
| 2004–2005 | החוף הצפוני (אנ') | פרנקי שו |  |
| 2005–2009 | סטארגייט אטלנטיס | רונון דקס |  |
| 2011–2012 | משחקי הכס | חאל דרוגו |  |
| 2011 | קונאן הברברי | קונאן |  |
| 2013 | כדור בראש | קיגן |  |
| 2014 | זאבים | קונר |  |
| 2014 | The Red Road | פיליפ קופוס | תפקיד ראשי (2 עונות); 12 פרקים |
| 2014 | הדרך לפלומה | רוברט וולף | גם במאי, תסריטאי ומפיק |
| 2016 | חברה רעה | מיאמי-מן |  |
| 2016 | Sugar Mountain | ג'ו ברייט |  |
| 2016–2018 | פרונטיר (אנ') | דנקן הארפ |  |
| 2017 | ליגת הצדק | ארתור קורי/אקוומן |  |
| 2017 | בלשי אל. איי | ספיידר |  |
| 2018 | אקוומן | ארתור קורי/אקוומן |  |
| 2018 | קוד האומץ | ג'ו ברייוון | גם מפיק |
| 2019 | סרט לגו 2: החלק השני | ארתור קורי/אקוומן |  |
| 2019—הווה | See | באבא ווס | תפקיד ראשי (3 עונות); 24 פרקים |
| 2021 | ליגת הצדק: גרסת סניידר | ארתור קורי/אקוומן |  |
| 2021 | צדק של אב | קופר | גם מפיק |
| 2021 | חולית | דאנקן איידהו |  |
| 2022 | The Last Manhunt | ביג ג'ים | גם תסריטאי ומפיק בפועל |
| 2022 | סלמברלנד: ארץ החלומות | פליפ |  |
| 2023 | אקוומן 2: הממלכה האבודה | ארתור קורי/אקוומן |  מועמד פרס בחירת הקהל כוכב סרט האקשן של השנה (2024) |
| 2023 | מהיר ועצבני 10 | דנטה רייס |  |
| 2025 | מיינקראפט |  |  |
| 2025 | Animal Friends |  |  |
| TBA | In the Hand of Dante |  |  |
| TBA | Chief of War | קאיאנה (אנ') | סדרת טלוויזיה עתידית של אפל TV פלוס גם יוצר ומפיק בפועל |
| TBA | סופרגירל: אשת המחר | לובו |  |
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס בחירת הקהל | 2021 | כוכב סרט הדרמה של השנה | חולית | מועמדות |  |
| פרס בחירת הקהל | 2024 | כוכב סרט האקשן של השנה | אקוומן 2: הממלכה האבודה | מועמדות |  |
| פרס בחירת הילדים של ניקלודיאון | 2019 | גיבור על אהוב | אקוומן | מועמדות |  |
| פרס בחירת הילדים של ניקלודיאון | 2019 | שחקן קולנוע אהוב | אקוומן | מועמדות |  |
| פרס בחירת הילדים של ניקלודיאון | 2024 | שחקן קולנוע אהוב | אקוומן 2: הממלכה האבודה | מועמדות |  |
| פרס הסרטים והטלוויזיה של MTV | 2019 | הנשיקה הכי טובה (עם אמבר הרד) | אקוומן | מועמדות |  |
| פרס גילדת שחקני המסך | 2012 | הביצוע הטוב ביותר של אנסמבל בסדרת דרמה | משחקי הכס | מועמדות |  |
| פרס בחירת הנוער | 2019 | שחקן מדע בדיוני/פנטזיה נבחר | אקוומן | מועמדות |  |
הערות שוליים

1 2  Matt Grobar, Jason Momoa To Play Lobo In ‘Supergirl: Woman Of Tomorrow’, Deadline, ‏2024-12-30 (באנגלית אמריקאית)
↑  Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית)
↑  Angelique Jackson, Jason Momoa Joins the ‘Fast and Furious 10’ Cast, Variety, ‏28 בינואר 2022
↑  Every Kids’ Choice 2024 Winner!, Nick (באנגלית)
| --- | --- |
בקרת זהויות :  PLWABN: 9810698512205606  BIBSYS: 1498562805999  BNE: XX4943469  BnF: cb165667145 (data)  GND: 1195479700  ISNI: 0000 0001 1943 6101  LCCN: no2007024868  NKC: xx0231950  NLK: KAC2018F5486  NTA: 338548904  SUDOC: 233541071  VIAF: 169327567   WorldCat (עם VIAF): 169327567
Nvidia

| --- | --- |


הכניסה למטה החברה, סנטה קלרה, קליפורניה,  ספטמבר 2022
 נתונים כלליים
 סוג:  חברה ציבורית הנסחרת בנאסד"ק: NVDA
 בורסה:  נאסד"ק (22 בינואר 1999–NVDA) 
 מייסדים:  כריס מלקווסקי, קרטיס פרים, ג'נסן הואנג
 תקופת הפעילות:  1993–הווה (כ־32 שנים)
 חברות בנות:  NVIDIA הממלכה המאוחדת  Icera  Mental Images  מלאנוקס 
 מיקום המטה:  סנטה קלרה 
 קואורדינטות:  37°22′14.62″N 121°57′49.46″W﻿ / ﻿37.3707278°N 121.9637389°W﻿ / 37.3707278; -121.9637389מיקום המטה
 משרד ראשי:  ארצות הברית סנטה קלרה, קליפורניה, ארצות הברית
 ענפי תעשייה:  תעשיית המוליכים למחצה 
 מוצרים עיקריים:  חומרה, כרטיסי מסך  ערכות שבבים  לוחות אם (בעבר)
 שווי שוק:  3.45 טריליון דולר (21 בינואר 2025)
 הכנסות:  26.91 מיליארד דולר אמריקאי (2022)
 רווח תפעולי:  10.04 מיליארד דולר אמריקאי (2022)
 רווח:  9.75 מיליארד דולר אמריקאי (2022)
 הון עצמי:  7,471,000,000 דולר אמריקאי (נכון ל־23 בינואר 2018) 
 מנכ"ל:  ג'נסן הואנג 
 עובדים:  26,196 (2023)
  
 www.nvidia.com
 
חברת Nvidia (נהגה "אנ-וידיה" ומתועתק לעיתים כ"אנבידיה") היא חברה אמריקאית, ספקית גדולה של מיקרו-שבבים המשמשים לערכות שבבים של מחשבים אישיים, יחידות עיבוד גרפיות (GPU), כרטיסי מסך (מאיצים גרפיים), חישובי בינה מלאכותית, התקני מדיה ותקשורת וקונסולות משחק. החברה מוכרת בזכות סדרות כרטיסי המסך למחשב GeForce ו-Quadro, סדרת ערכות השבבים nForce, וסדרת השבבים טגרה לסמארטפונים ולטאבלטים.
החברה היא ספקית פלטפורמות לארבעה שווקים מרכזיים: משחקים, ויזואליזציות מקצועיות, מרכזי נתונים, וכלי רכב. בנוסף מפתחת החברה פלטפורמות לשוק הבינה המלאכותית והלמידה העמוקה. בסוף חודש יוני 2024 הפכה לחברה הציבורית בעלת שווי שוק הגבוה בעולם. ב-21 בינואר 2025 הגיע שווי השוק שלה ל-3.46 טריליון דולר, והיא הפכה שוב לבעלת שווי השוק הגבוה בעולם.
המטה הראשי של החברה נמצא בסנטה קלרה שבקליפורניה.
כרטיסים ומעבדים גרפיים > מעבדים

טגרה – מותג של מערכות על שבב (SoC) בארכיטקטורת ARM לטלפונים חכמים ומחשבי לוח.
כרטיסים ומעבדים גרפיים > קונסולות

החברה ייצרה מספר מעבדים גרפיים לקונסולות, להלן:
XGPU‏ (Xbox) – מעבד המבוסס על סדרת GeForce 3 היוצר בטכנולוגיה של 150 ננומטר, בעל מהירות שעון של 233 מגה-הרץ, 64 מגה-בייט זיכרון מסוג DDR וכוח עיבוד של 5.8 ג'יגהפלופס.
RSX (פלייסטיישן 3) – מעבד המבוסס על סדרת GeForce 7 היוצר בטכנולוגיה של 90, 65 ו-40 ננומטר (בהתאם לדגם הפלייסטיישן), בעל מהירות שעון של 650 מגה-הרץ, 256 מגה-בייט זיכרון מסוג GDDR3 או XDR וכוח עיבוד של 251.2 ג'יגהפלופס.
NX-SoC (נינטנדו סוויץ') – מעבד המבוסס על ארכיטקטורת מקסוול, המיוצר בטכנולוגיה של 20 ו-16 ננומטר, בעל מהירות שעון מקסימלית של 768 מגה-הרץ, 4GB זיכרון מסוג LPDDR4 וכוח עיבוד מקסימלי של 393 ג'יגהפלופס.
כרטיסים ומעבדים גרפיים > מחשבים

ערכת הפיתוח NVIDIA Jetson Orin Nano Super היא מחשב קומפקטי, המציע ביצועי בינה מלאכותית (AI) למכשירי קצה קטנים. הערכה מספקת עד 67 TOPS של ביצועי AI. היא מותאמת להרצת מודלים גנרטיביים מתקדמים, כמו מודלי שפה גדולים (LLMs), מודלי ראייה ומודלי שפה-ראייה. הערכה כוללת מערכת על מודול (SoM) עם מעבד גרפי (GPU) בארכיטקטורת NVIDIA Ampere, מעבד ARM בעל 6 ליבות ותמיכה במצלמות בעלות רזולוציה גבוהה ובקצבי פריימים מהירים. היא מתאימה להרצת מודלים מתקדמים, כמו NVIDIA Isaac לרובוטיקה ו-NVIDIA Metropolis לראייה ממוחשבת.
משבר המלאים

בשנת 2020, עם פרוץ מגפת הקורונה, מפעלי הייצור של Nvidia הושבתו בעקבות תחלואת העובדים ובידודם, בעיות בשרשרת האספקה ועוד. בעקבות כך נוצר מחסור במלאי כרטיסי המסך החדשים מסדרת RTX 3000. בנוסף לכך, לצד בעיות הייצור נוצר ביקוש גבוה בעקבות סגרים רבים שהעלו את הביקוש של אוכלוסיית העולם למשחקי מחשב, ולצד ביקוש גובר והולך מצד משקיעי מטבעות האתריום, וחברות רבות העוסקות בתחום הלמידה העמוקה, נוצר ביקוש גבוה מאוד ביחס להיצע לכרטיסי המסך של החברה. בעקבות כך חלה עליית מחירים חריגה, שבה עלתה רמת המחירים של כל סדרת כרטיסי המסך לפי 2 עד פי 4 מהמחיר המומלץ לצרכן.
משבר המלאים > ביקורת ציבורית

במהלך שנת 2021 הסתיים משבר הייצור שחוו חברות הטכנולוגיה, ולרבות חברת Nvidia. אך עם זאת נשארו מחירי כרטיסי המסך של החברה ברמת מחירים מופקעת. בעקבות השקת סדרת RTX 4000 ופרסום מחירי הכרטיסים החדשים, רבים יצאו נגד החברה בטענה שהיא תְּאֵבַת בצע ומנצלת את המשבר שחוותה על מנת לגרור עליית מחירים קבועה כנגד הלקוחות, וזאת על אף שהעלתה את המחירים בעשרות אחוזים בשנים שקדמו לפרוץ מגפת הקורונה. חלק גדול מהמבקרים ציינו כי סירובה של Nvidia להחזיר את המחירים לרמת המחיר המומלץ לצרכן כפי שהיה עם כרטיסי RTX 2000 ומטה יגרור חרם צרכני על החברה.
משבר המלאים > ביקורת ציבורית > RTX 4070

לאחר השקת כרטיסי ה-High-End מסדרת 4000, החלה Nvidia בסבב השקות של כרטיסי הביניים, וביניהם RTX 4070 במחיר התחלתי של 599 דולר לגרסה הראשונית.
עם יציאת הכרטיס לשוק וביצוע Benchmarks מול יתר הכרטיסים בשוק, רבים יצאו בפומבי נגד החברה בכך שהכרטיס אינו שווה את מחירו והמליצו לא לרכוש אותו. לאחר שנתקלה Nvidia בביקורות רבות, נאלצה החברה להוריד את מחירו.
משבר המלאים > ביקורת ציבורית > סדרת RTX Super

בעקבות הביקורת הרבה שספגה החברה בעקבות תמחור סדרת כרטיסי המסך מסדרת RTX 4000, ולצד ירידה חדה במכירות בשוק הצריכה הפרטי והתחרות מול כרטיסי AMD, השיקה החברה בינואר 2024 את סדרת הכרטיסים RTX Super אשר כללה השקה של שלושה כרטיסים המהווים שדרוג לכרטיסי השוק הבינוני-גבוה שהושקו שנה קודם: RTX4070 /4070 TI / 4080.
לאחר סקירה מקיפה שנערכה לשלושת הכרטיסים נמצא כי התבצע שדרוג מורגש לכרטיס ה-4070/4070TI כאשר המחיר לשניהם נשאר אותו דבר כמו הדור הקודם. לעומת זאת כרטיס ה-4080 נשאר ברמת ביצועים זהה לדור הקודם, אך מחירו הורד מ-1200 דולרים ל-999 דולר וזאת על מנת להתחרות ברטיס ה-7900XTX של חברת AMD.
על אף ההשקה שבאה לטובת הצרכנים בשוק הצריכה הפרטי, ספגה החברה ביקורת רבה בכל זאת, שכן כרטיסי המסך החדשים עדיין נמכרים ברמת מחירים מופקעת.
430

שנת 430 היא השנה ה-30 במאה ה-5. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 430 ניתן לה בדיעבד.
כל התאריכים שלהלן הם לפי הלוח היוליאני.
אירועים

פטריק הקדוש מגיע לאירלנד במסעו המסיונרי
פטר האיברי מייסד את המנזר הגאורגי, מנזר אום ליסאן, ליד בית לחם
פנג בה נוטש את משרתו כקיסר היאן הצפוני, אחת המדינות החותרת לשליטה בסין. יורשו הוא פנג הונג
נולדו

אנסטסיוס הראשון, קיסר ביזנטיני (מת ב-518)
יוליוס נפוס, קיסר האימפריה הרומית המערבית (מת ב-480)
נפטרו

28 באוגוסט – אוגוסטינוס, תאולוג (נולד ב-354)
ראו גם

ילידי 430‎
נפטרים ב-430‎
אליצור נווה-דוד רמלה

סמל הקבוצה בעבר
אליצור נווה-דוד רמלה היא קבוצת כדורסל ישראלית מהעיר רמלה. המתמודדת בליגה הארצית
היסטוריה

בעבר שיחקה הקבוצה בליגה הראשונה במשך שתי עונות רצופות (1987-1989), ומאז לא הצליחה להעפיל בחזרה לליגה זו.
הקבוצה מארחת באולם קריית מנחם ברמלה. בעונת 2017/18 עברה לאולם הספורט החדש בקריית האומנים ברמלה שנחנך באוגוסט 2017, עלה 25 מיליון שקלים ומכיל 1500 מקומות ובעל יכולת הרחבה עתידית. בשנת 2018/2019 חזרה לשחק באולם בקרית מנחם.
כמו כן, המועדון מפעיל קבוצות מחלקת נוער ובה 6 קבוצות בליגות השונות.
בעונת 2015/16 הפסידה הקבוצה 2-1 למכבי רחובות בגמר הפלייאוף, את העלייה לליגה הלאומית. במקביל הגיעה עד לגמר גביע האיגוד אך הפסידה לקבוצת הפועל עמק חפר 160-138 בסיכום שני מפגשים.
בעונת 2017/18 ירדה הקבוצה לליגה א.
בסיום עונת 2018/19 חזרה הקבוצה לליגה הארצית לאחר היעדרות בת שנה.
בסיום עונת 2019/20 כאשר הופסקה הליגה עקב משבר הקורנה הייתה הקבוצה במקום ה-10 המוביל למשחקי המבחן עם מאזן של 4 ניצחונות ו-12 הפסדים
שחקנים בולטים בעבר

ארצות הבריתארל ויליאמס
ארצות הבריתהרמן וובסטר
ארצות הבריתפורסט מקנזי
ארצות הבריתישראלגרג קורנליוס
ארצות הבריתדייוויד ת'רדקיל
ארצות הבריתוורנון סמית'
ישראלפיני חוזז
ישראלבועז רימון
ישראלשמוליק גנדלמן
בוסניה והרצגובינהסמיר סליסקוביץ'
ארצות  הבריתדארט בוייד
ארצות  הבריתישראלג'רון רוברטס
ארצות הבריתישראלסטנלי ברנדי
ארצות הבריתישראלדיימון פטרסון
ארצות הבריתישראלקורי קאר
ישראלאילן ברקוביץ'
ישראלאבי סוכר
ישראלמורן רוט
ישראלעודד ברנדווין
ישראלרביב פיטשון
ישראלבן אלטיט
ישראליפתח זיו
ישראלגור פורת
ישראלליאור שגב
ישראלאור איתן
תארים והישגים

גביע האיגוד בכדורסל :
סגנית (1): 2015/16
בית אלישר

| --- | --- |

 מידע כללי
 סוג:  בית מגורים 
 מיקום:  ירושלים 
 מדינה:  ישראל 
 הקמה ובנייה
 תקופת הבנייה:  ?–1930
 תאריך פתיחה רשמי:  1930 
 אדריכל:  דב כרמי 
 סגנון אדריכלי:  הסגנון הבין-לאומי 
 מידות
 קומות:  3 
 
 קואורדינטות:  31°46′34″N 35°12′52″E﻿ / ﻿31.77611111°N 35.21444444°E﻿ / 31.77611111; 35.21444444
  (למפת ירושלים מוגדלת) בית אלישר(למפת ירושלים רגילה) בית אלישר(למפת הרי ירושלים רגילה) בית אלישר(למפת הרי ירושלים מוגדלת) בית אלישר
 
בית מנשה ורחל אלישר הוא בית מגורים ברחוב אלחריזי 24 שבשכונת רחביה בירושלים.
היסטוריה

בית אלישר נבנה עבור מנשה אלישר ורעייתו רחל (לבית קוקיה), זמן קצר לאחר נישואיהם בשנת 1930. המבנה בן שתי הקומות נבנה בסגנון הבינלאומי על ידי האדריכל דב כרמי והמהנדסים אליהו פיטלסון ומורנו מיוחס.
רחל אלישר תיארה בספרה את הגעתה לבית לראשונה:
"אני זוכרת, שכאשר הזמנו את ההורים לטקס יסוד אבן הפינה לביתנו, חייבים היינו לנסוע בכרכרה ברחוב קינג ג'ורג'. הרחוב היה אמנם סלול בחלקו, אך חלק גדול נשאר בלתי סלול והיה קשה להליכה. כשהיגענו, פנתה אמא לסבא בטענות: "היכן אתה חושב לקחת את ביתי, למדבר?" כי באותם ימים אזור רחביה היה מסולע, חסר כמעט בתים, ובלילות שמעו היטב את יללות התנים."
מנשה אלישר, שהיה בן למשפחה ספרדית שהתגוררה בירושלים שנים רבות, והייתה בקשרים טובים עם משפחות מוסלמיות אמידות בירושלים, היה בין מייסדי אגודת "קדמה מזרחה" שדגלה בהידברות עם תושבי הארץ הערבים. אלישר נהג לארח בביתו את חברי האגודה ולהיפגש עם ראשי המנדט הבריטי. ראש עיריית ירושלים באותה עת, ראג'ב ביי נשאשיבי ובני משפחת חוסייני נהגו לבקר בבית לעיתים קרובות.
רחל אלישר תיארה מפגשים אלה:
"ראג'יב ביי נשאשיבי, ראש העירייה, היה ידיד טוב שלנו, הוא היה בא הביתה ואנחנו היינו הולכים אליו, או שנפגשים במלון המלך דוד"
בשנת 1996 נבנתה לבית קומה שלישית.
לקריאה נוספת

אמנון רמון, "דוקטור מול דוקטור גר" שכונת רחביה בירושלים, הוצאת יד בן צבי, ירושלים 2006
הדרה לזר, המנדטורים - ארץ ישראלי 1940 - 1948, ירושלים, 1990
רחל אלישר, אלבום משפחתי, ירושלים, תש"ן
לוסיאני ביוקנן

| --- | --- |
אין תמונה חופשית
 לידה:  18 ביולי 1993 (בת 31) אוקלנד, ניו זילנד 
 מדינה:  ניו זילנד 
 מקום לימודים:  אוניברסיטת אוקלנד 
 פרופיל ב-IMDb
 
לוסיאני ביוקנן (באנגלית: Luciane Buchanan; נולדה ב-18 ביולי 1993) היא שחקנית ויוצרת קולנוע ניו זילנדית.
ביוגרפיה

ביוקנן נולדה וגדלה באוקלנד. היא ממוצא טונגני וסקוטי. היא למדה משחק במרכז לאמנויות הבמה של אוקלנד (TAPAC), חלקם אצל מירנדה הארקורט. היא סיימה תואר ראשון בדרמה ופסיכולוגיה מאוניברסיטת אוקלנד בשנת 2017.
קריירה

הופעתה הראשונה הייתה בסרט הטלוויזיה "בילי". בשנת 2013 שיחקה בתפקיד חוזר בסדרת הטלוויזיה הניו זילנדית "The Blue Lily".
בין השנים 2016–2017 שיחקה בתפקיד ראשי בסדרת הטלוויזיה "Filthy Rich".
בין השנים 2018–2019 שיחקה בתפקיד ראשי בסדרת הטלוויזיה "The New Legends of Monkey".
בנובמבר 2021 לוהקה ביוקנן לתפקיד ראשי בסדרת הטלוויזיה סוכן הלילה. בסדרה שעלתה בנטפליקס ב-2023 היא מככבת יחד עם גבריאל באסו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2017 | זכותה של אישה לנעליים | ג'ני | סרט קצר |
| 2018 | Stray | לילי | סרט קצר |
| 2018 | החבר שלי מייקל ג'ונס | סלינה | סרט קצר |
| 2019 | צפיות | לורן | סרט קצר |
| TBA | לאה טופואנגה / שפת אם | קתרין | סרט קצר; תסריטאית |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2011 | בילי | שרי ג'יימס | סרט טלוויזיה |
| 2013 | The Blue Rose | ארוה נאש | 11 פרקים |
| 2015 | פאוור ריינג'רס דינו צ'ארג' | מלצרית | פרק אחד |
| 2016 | תעלומות ברוקנווד | טאי סמית' | פרק אחד |
| 2016–2017 | Filthy Rich | קנדי טרוברידג' | תפקיד ראשי |
| 2018–2020 | האגדות החדשות על מאנקי | טריפיטקה | תפקיד ראשי (2 עונות); 20 פרקים |
| 2021 | סוויט טות': נער עם קרניים | לואיזה | פרק אחד |
| 2021 | מר קורמן | אסטריד | פרק אחד |
| 2021 | הפנתרים |  | מפיקה שותפה |
| 2023–הווה | סוכן הלילה | רוז לרקין | תפקיד ראשי; 10 פרקים |
| TBA | Chief of War | קאאהומנו (אנ') | סדרת טלוויזיה עתידית של אפל TV פלוס |
פילמוגרפיה > אינטרנט

| שנה | כותרת | תפקיד |
| --- | --- | --- |
| 2015–2016 | Common Ground | לי ויליאמס |
| 2017 | Baby Mama's Club |  |
הערות שוליים

↑  Ross, Skye (19 ביוני 2017). "Girl you need to know: Up-and-coming actress Luciane Buchanan". נבדק ב-18 באוקטובר 2021. {{cite web}}:  (עזרה)
↑  Ma, Wenlei (26 בינואר 2018), "The New Legends of Monkey writer responds to 'whitewashing' accusations", news.com.au {{citation}}:  (עזרה)
↑  Momoisea, Leilani (28 בספטמבר 2017). "I Thought I Recognised Her - Luciane Buchanan". goodrally.com. נבדק ב-29 בספטמבר 2020. {{cite web}}:  (עזרה)
↑  "Luciane Buchanan". GCM. נבדק ב-19 באוקטובר 2021. {{cite web}}:  (עזרה)
↑  Selome Hailu, Variety, Variety, ‏1 באוקטובר 2021
| --- | --- |
בקרת זהויות :  LCCN: no2023105285  VIAF: 42169629234782862333   WorldCat (עם VIAF): 42169629234782862333
באיזיט הראשון

אנדולו היסארי
באיזיט הראשון (טורקית I. Bayezid המכונה Yıldırım, יילדירים, שמשמעותו "הברק" וזאת משום מהירות מסעותיו הצבאיים ויכולתו לעבור בין מספר חזיתות בתוך זמן קצר להפליא; טורקית עות'מאנית بايزيد اول, 1360 – 8 במרץ 1403) היה סולטאן האימפריה העות'מאנית בשנים 1389–1402. באיזיט עלה לכס המלכות לאחר ההתנקשות באביו מוראט הראשון. מיד לאחר מכן ביאזיט חנק למוות את אחיו יעקוב, על מנת שזה האחרון לא יוכל לדרוש את הכס העות'מאני או לגרום להפיכה.
כדי לנקום על ההתנקשות באביו בקרב קוסובו, הוציא באיזיט להורג את אסיריו הסרביים. אף על פי כן, באיזיט הצליח להשיג חוזה שלום עם המנהיג הסרבי סטפן בולקוביץ'. ההסכם העניק לסרביה ריבונות ניכרת.
בשנים שלאחר מכן, ניצחו חילותיו של באיזיט הראשון את הבולגרים ופלשו ליוון, אלבניה ובוסניה. באנטוליה כבשו חילותיו כמה אזורים נרחבים כמו נסיכות קרמן שבירתה בקוניה. במקום לשתף פעולה עם הממלוכים, כפי שעשו הסולטאנים שקדמו לו, יצא באיזיט למלחמה בהם, ניצחם וכבש כמה ממבצריהם באנטוליה הדרומית. מלחמותיו של באיזיט כנגד מדינות מוסלמיות גרמו לכעס רב עליו מצד האליטות הדתיות במדינתו.
בשנת 1391 הקים באיזיט מבצר סמוך לקונסטנטינופול בצד האסייתי של מצר בוספורוס, שכונה אנאדולו היסארי. באותה שנה הוא שם מצור על בירת האימפריה הביזנטית, קונסטנטינופול, והאפיפיור בוניפקיוס התשיעי קרא למסע צלב נגדו. לקריאה נענו זיגמונד, קיסר האימפריה הרומית הקדושה, מספר דוכסים צרפתיים, הרפובליקה של ונציה, הרפובליקה של ג'נובה ומסדר אבירי רודוס; סך הכל כ־100,000 איש. הצבא הצלבני שם מצור על ניקופול בשנת 1396, והכריח את באיזיט לצאת לעזרת העיר. ב־25 בספטמבר לחמו הצבאות זה בזה. למרות שבאיזיט סבל אבדות כבדות מהצבא הצלבני, הצלבנים נטשו לבסוף את שדה הקרב.
המצור על קונסטנטינופול נמשך עד 1398. הוא פסק באופן זמני לאחר שהביזנטים העלו לבאיזיט מס כבד, אך לבסוף הפסיק באיזיט את המצור באופן חד-צדדי, כאשר טימור לנג פלש לממלכתו בשנת 1400. טימור לנג החריב שתי ערים באנטוליה והמשיך במסעו דרומה. לאחר כיבוש סוריה ובגדאד, הוא שב לאנטוליה, ובקיץ 1402 נחל באיזיט תבוסה מוחצת בקרב אנקרה.
קרב זה היה הרה הגורל עבור באיזיט שנשבה ב-20 ביולי 1402, נכבל, ונלקח לכלוב בו הוא הוצג כשלל מלחמה. ישנה אגדה המספרת שטימור לנג נהג בבאיזיט כהדום לרגליו בעת שביו. באיזיט מת בשנת 1403 באקשהיר ויש טענה כי התאבד. הוא נקבר בבורסה.
מבחינה מנהלתית ארגן באיזיט את הסנג'קים של האימפריה ויצר מנגנון בירוקרטי לאיסוף מיסים. המנהל שלו אופיין בכניסה נוחה יחסית של נוצרים גם לתפקידים בכירים, ובמקביל הוא החל להשתמש בעבדים נוצרים כחיילים.